97/231/EY: Komission päätös, tehty 3 päivänä maaliskuuta 1997, eläinten terveyttä koskevista vaatimuksista ja eläinlääkärintodistuksista kotieläiminä pidettävien lampaiden ja vuohien tuonnissa kolmansista maista tehdyn päätöksen 93/198/ETY muuttamisesta (ETA:n kannalta merkityksellinen teksti)



Virallinen lehti nro L 093 , 08/04/1997 s. 0022 - 0042



KOMISSION PÄÄTÖS, tehty 3 päivänä maaliskuuta 1997, eläinten terveyttä koskevista vaatimuksista ja eläinlääkärintodistuksista kotieläiminä pidettävien lampaiden ja vuohien tuonnissa kolmansista maista tehdyn päätöksen 93/198/ETY muuttamisesta (ETA:n kannalta merkityksellinen teksti) (97/231/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyteen ja eläinten terveyteen liittyvistä ongelmista nautaeläinten, lampaiden, vuohien ja sikojen, tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna direktiivillä 96/91/EY (2), ja erityisesti sen 8 ja 11 artiklan, sekä katsoo, että neuvoston direktiivissä 91/68/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, säädetään eläinten terveyttä koskevista vaatimuksista yhteisön sisäisessä lampaiden ja vuohien kaupassa, komission päätöksessä 93/198/ETY (4), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, määrätään eläinten terveyttä koskevista vaatimuksista ja eläinlääkärintodistuksista kotieläiminä pidettävien lampaiden ja vuohien tuonnissa kolmansista maista, olisi tarpeen laajentaa tämän päätöksen soveltamisalaa eläinten terveyttä koskevien vaatimusten ja eläinlääkärintodistusten vahvistamiseksi lampaiden ja vuohien tuontiin kolmansista maista jalostusta ja lihotusta varten, komission päätöksessä 97/232/EY (5) on luettelo kolmansista maista, joista on sallittua tuoda lampaita teurastusta, lihotusta tai jalostusta varten, tuotavien lampaiden ja vuohien on täytettävä tietyt luomistaudista vapaana olemista koskevat vaatimukset, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/198/ETY seuraavasti: 1. Korvataan 1 artiklan teksti seuraavasti: "Jäsenvaltioiden on sallittava sellaisten kotieläiminä pidettävien lampaiden ja vuohien tuonti, jotka täyttävät teuraseläinten osalta liitteessä 1 olevassa 1 a ja b osassa tarkoitetuissa eläintautitodistuksissa täsmennetyt vaatimukset. Tämän todistuksen on oltava komission päätöksen 97/232/EY (*) liitteessä 1 olevassa 1 ja 2 osassa olevista kolmansista maista tai kolmansien maiden osista lähtöisin olevien lampaiden ja vuohien lähetyksen mukana. (*) EYVL N:o L 93, 8.4.1997, s. 43." 2. Korvataan 2 artiklan teksti seuraavasti: "1. Jäsenvaltioiden on sallittava sellaisten kotieläiminä pidettävien lampaiden ja vuohien tuonti, jotka täyttävät lihotukseen tarkoitettujen eläinten osalta liitteessä II olevassa 1 a osassa tarkoitetuissa eläintautitodistuksissa täsmennetyt vaatimukset. Tämän todistuksen on oltava päätöksen 97/232/EY liitteessä olevassa 3 osassa olevista kolmansista maista tai kolmansien maiden osista lähtöisin olevien lihotukseen tarkoitettujen lampaiden ja vuohien lähetyksen mukana. 2. Jäsenvaltioiden on sallittava sellaisten kotieläiminä pidettävien lampaiden ja vuohien tuonti, jotka täyttävät jalostuseläinten osalta liitteessä II olevassa 1 b osassa tarkoitetuissa eläintautitodistuksissa täsmennetyt vaatimukset. Tämän todistuksen on oltava komission päätöksen 97/232/EY liitteessä olevassa 4 osassa olevista kolmansista maista tai kolmansien maiden osista lähtöisin olevien jalostuslampaiden ja -vuohien lähetyksen mukana. 3. Jäsenvaltioiden on lisäksi sallittava kotieläiminä pidettävien lihotukseen tai jalostukseen tarkoitettujen lampaiden ja vuohien tuonti ainoastaan silloin, jos ne täyttävät niitä lähetettäessä virallisesti luomistaudista vapaiksi julistetuille alueille liitteessä II olevan 1 c osan 1 luvussa esitetyt vaatimukset tai jos ne täyttävät niitä lähetettäessä luomistaudista vapaille alueille liitteessä II olevan 1 c osan 2 luvussa esitetyt vaatimukset tai jos ne ovat peräisin päätöksen 97/232/EY liitteessä olevassa 5 osassa luetelluista kolmansista maista". 3. Korvataan liite tämän päätöksen liitteellä. 2 artikla Tätä päätöstä sovelletaan 1 päivästä maaliskuuta 1997. 3 artikla Tämä päätös on osoitettu kaikille jäsenvaltioille. Tehty Brysselissä 3 päivänä maaliskuuta 1997. Komission puolesta Franz FISCHLER Komission jäsen (1) EYVL N:o L 302, 31.12.1972, s. 28 (2) EYVL N:o L 13, 16.1.1997, s. 26 (3) EYVL N:o L 46, 19.2.1991, s. 19 (4) EYVL N:o L 86, 6.4.1993, s. 34 (5) Ks. tämän virallisen lehden sivu 43 LIITE "LIITE I >KAAVION ALKU> 1 a OSA ELÄINTAUTITODISTUS >KAAVION LOOPU> >KAAVION ALKU> 1 b OSA ELÄINTAUTITODISTUS >KAAVION LOOPU> LIITE II >KAAVION ALKU> 1 a OSA ELÄINTAUTITODISTUS >KAAVION LOOPU> >KAAVION ALKU> 1 b OSA ELÄINTAUTITODISTUS >KAAVION LOOPU> 1 c OSA 1 luku Vaatimukset, jotka tilan, joka haluaa täyttää Euroopan yhteisössä olevia virallisesti luomistaudista (B. melitensis) vapaita lammas- ja vuohitiloja vastaavat vaatimukset, on täytettävä A. Tilan on oltava sellainen, a) jossa luomistautitartunnalle (B. melitensis) alttiiden lajien eläimissä ei ole vähintään 12 kuukauden aikana havaittu luomistaudin (B. melitensis) kliinisiä tai muita merkkejä; b) jossa ei ole yhtään luomistautia (B. melitensis) vastaan rokotettua lammasta tai vuohta, lukuun ottamatta niitä eläimiä, jotka on rokotettu vähintään kaksi vuotta sitten Rev. 1 -rokotteella; c) jossa olevat kaikki tutkimushetkellä yli kuuden kuukauden ikäiset lampaat ja vuohet on tutkittu kahdesti vähintään kuuden kuukauden väliajoin neuvoston direktiivin 91/68/ETY liitteen C mukaisesti kielteisin tuloksin, ja d) jossa c kohdassa tarkoitetun ensimmäisen kokeen jälkeen on ainoastaan tilalla syntyneitä lampaita tai vuohia tai virallisesti luomistaudista vapaalta tai luomistaudista vapaalta tilalta D kohdassa määriteltyjen edellytysten mukaisesti tuotuja eläimiä, ja joka täyttää jatkuvasti B kohdassa määrätyt vaatimukset; B. Tiloilla, jotka täyttävät A kohdassa määrätyt vaatimukset, on vuosittain tutkittava serologisella kokeella edustava joukko yli kuuden kuukauden ikäisiä lampaita ja vuohia. Tila voi säilyttää aseman vientikelpoisena tilana, jos kokeiden tulokset ovat negatiivisia. Tutkittavien eläinten edustavan joukon on kullakin tilalla edustettava seuraavaa: - kaikki yli kuuden kuukauden ikäiset kuohimattomat uroseläimet, - kaikki edellisen kokeen jälkeen tilalle tuodut eläimet, - 25 prosenttia lisääntymisikäisistä (sukukypsistä) tai lypsävistä naaraseläimistä ja vähintään 50 eläintä tilaa kohden, paitsi jos tilalla on vähemmän kuin 50 tällaista naaraseläintä, jolloin kaikki naaraseläimet on tutkittava. C. Epäillyt tai todetut luomistautitapaukset Jos tilalla a) yhden tai useamman lampaan tai vuohen epäillään sairastuneen luomistautiin (B. melitensis), tai b) luomistauti (B. melitensis) on vahvistettu, yhtään lammasta tai vuohta ei saa viedä maasta, kunnes kaikki tartunnan saaneet tai tartunnalle alttiina olleiden lajien eläimet teurastetaan ja kunnes kahdessa vähintään kolmen kuukauden välein kaikille tilalla oleville yli kuuden kuukauden ikäisille eläimille neuvoston direktiivin 91/68/ETY liitteen C mukaisesti suoritetussa kokeessa saadaan negatiivinen tulos. D. Eläinten tuonti tilalle Lampaita tai vuohia ei saa tuoda lammas- tai vuohitilalle, josta lampaita tai vuohia on viety virallisesti luomistaudista vapaille tiloille, jolleivät ne ole joko 1. lähtöisin kaikki edellä mainitut vaatimukset täytettävältä tilalta 2. tai - lähtöisin 2 luvussa mainitut vaatimukset täyttävältä tilalta, ja - kokonaan luomistautia vastaan rokottamattomia tai, jos ne on rokotettu, rokotuksesta on oltava kulunut vähintään kaksi vuotta. Tilalle voidaan kuitenkin tuoda myös yli kaksivuotiaita naaraseläimiä, jotka on rokotettu alle seitsemän kuukauden ikäisinä, ja - alkuperätilalla virallisessa valvonnassa eristettyinä pidettyjä ja eristyksen aikana kahdesti vähintään kuuden viikon välein kielteisin tuloksin direktiivin 91/68/ETY liitteen C mukaisesti tutkittuja. 2 luku Vaatimukset, jotka tilan, joka haluaa täyttää Euroopan yhteisössä olevia luomistaudista (B. melitensis) vapaita lammas- ja vuohitiloja vastaavat vaatimukset, on täytettävä I. Jokainen tila, joka täyttää täysin 1 luvun vaatimukset, tai II. A. 1. Tilan on oltava sellainen a) jossa luomistautitartunnalle (B. melitensis) alttiina olleissa eläimissä ei ainakaan 12 edellisen kuukauden aikana ole havaittu luomistaudin kliinisiä tai muita merkkejä; b) jossa kaikki lampaat tai vuohet taikka osa niistä on rokotettu Rev. 1 -rokotteella. Rokotus on ollut suoritettava eläinten ollessa alle seitsemän kuukauden ikäisiä; c) jossa kaikki tilalla olevat, tutkimushetkellä yli 18 kuukauden ikäiset rokotetut lampaat ja vuohet on tutkittu kahdesti vähintään kuuden kuukauden väliajoin direktiivin 91/68/ETY liitteen C mukaisesti negatiivisin tuloksin, ja d) jossa kaikki tilalla olevat, tutkimushetkellä yli kuuden kuukauden ikäiset rokottamattomat lampaat ja vuohet on tutkittu kahdesti vähintään kuuden kuukauden väliajoin direktiivin 91/68/ETY liitteen C mukaisesti negatiivisin tuloksin, ja e) jossa c ja d kohdassa tarkoitettujen kokeiden jälkeen on ainoastaan tilalla syntyneitä eläimiä tai D jakson vaatimusten mukaisesti tuotuja eläimiä, ja 2. joka jatkuvasti täyttää B kohdassa määrätyt vaatimukset. B. Kullakin A kohdan vaatimukset täyttävällä tilalla on vuosittain tutkittava serologisella kokeella joukko lampaita ja vuohia. Tilan voidaan jatkuvasti katsoa olevan oikeutettu vientiin ainoastaan siinä tapauksessa, että kokeiden tulokset ovat negatiivisia. Tutkittavien eläinten edustavan joukon on kullakin tilalla käsitettävä seuraavaa: - kaikki yli kuuden kuukauden ikäiset kuohimattomat ja rokottamattomat uroseläimet, - kaikki yli 18 kuukauden ikäiset kuohimattomat ja rokotetut uroseläimet, - kaikki edellisen kokeen jälkeen tilalle tuodut eläimet, - 25 prosenttia lisääntymisikäisistä (sukukypsistä) tai lypsävistä naaraseläimistä ja vähintään 50 eläintä tilaa kohden, paitsi, jos tilalla on vähemmän kuin 50 tällaista naaraseläintä, jolloin kaikki kyseiset naaraseläimet on tutkittava. C. Epäillyt tai todetut luomistautitapaukset 1. Jos tilan yhden tai useamman lampaan tai vuohen epäillään sairastuneen luomistautiin (B. melitensis), tai 2. Jos luomistautitartunnasta (B. melitensis) on varmistus, yhtään lammasta tai vuohta ei saa viedä, kunnes kaikki tartunnalle alttiina olleiden lajien eläimet on teurastettu, ja että kahdessa vähintään kolmen kuukauden väliajoin ja direktiivin 91/68/ETY liitteen C mukaisesti - kaikille yli 18 kuukauden ikäisille rokotetuille eläimille, ja - kaikille yli kuuden kuukauden ikäisille rokottamattomille eläimille suoritetussa molemmassa kokeessa saadaan kielteiset tulokset. D. Eläinten tuonti tilalle Ainoastaan seuraavia lampaita ja vuohia saa tuoda tilalle, josta lampaita tai vuohia saadaan viedä luomistaudista (B. melitensis) vapaalle lammas- tai vuohitilalle 1. eläimet, jotka ovat lähtöisin tämän liitteen 1 tai 2 luvun vaatimukset täyttävältä lammas- tai vuohitilalta: tai 2. a) eläimet, jotka ovat peräisin tilalta, jossa luomistautitartunnalle (B. melitensis) alttiina oleviin lajeihin kuuluvissa eläimissä ei ole ainakaan 12 kuukauteen havaittu luomistaudin (B. melitensis) kliinisiä tai muita merkkejä; b) i) - niitä ei ole rokotettu vähintään kahden edellisen vuoden aikana; - ne on pidetty alkuperätilalla eristettyinä eläinlääkärin valvonnassa ja eristyksen aikana ne on tutkittu kahdesti vähintään kuuden viikon välein negatiivisin tuloksin direktiivin 91/68/ETY liitteen C mukaisesti, tai ii) ne on oltava rokotettu Rev. 1 -rokotteella eläinten ollessa alle seitsemän kuukauden ikäisiä ja vähintään 15 päivää ennen kuin ne on tuotu määräpaikkana olevalle tilalle."